Oficiālais Vēstnesis L 345 , 29/12/2001 Lpp. 0018 - 0019



Komisijas Regula (EK) Nr. 2589/2001 (2001. gada 27. decembris), ar kuru groza Regulu (EEK) Nr. 94/92, ar ko nosaka sīki izstrādātas normas režīma noteikšanai importam no trešām valstīm, kuras noteiktas Padomes Regulā (EEK) Nr. 2092/91 EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EEK) Nr. 2092/91 (1991. gada 24. jūnijs) par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem [1], kurā jaunākie grozījumi izdarīti ar Komisijas Regulu (EK) Nr. 2491/2001 [2], un jo īpaši tās 11. panta 1. punktu, tā kā: (1) Saraksts ar tām trešām valstīm, kuru izcelsmei jābūt konkrētiem lauksaimniecības produktiem, lai tos laistu Kopienas tirgū, kā noteikts Regulas (EEK) Nr. 2092/91 11. panta 1. punktā, ir dots pielikumā Komisijas Regulai (EEK) Nr. 94/92 [3], kurā jaunākie grozījumi izdarīti ar Regulu (EK) Nr. 349/2001 [4]. Šo sarakstu sastādīja saskaņā ar Regulas (EEK) Nr. 2092/91 11. panta 2. punktu. (2) Čehijas Republika iesniegusi Komisijai lūgumu paplašināt produktu kategorijas, kas ir iekļautas Regulas (EEK) Nr. 2092/91 11. panta 1. punktā paredzētajā sarakstā, lai iekļautu mājdzīvniekus un lopkopības produktus. Tā iesniedza informāciju, kas prasīta saskaņā ar Regulas (EEK) Nr. 94/92 2. panta 2. punktu. (3) Iesniegtās informācijas pārbaude un tai sekojošas pārrunas ar Čehijas Republikas iestādēm ļauj izdarīt secinājumu, ka šajā valstī mājdzīvnieku un lopkopības produktu ražošanas un pārbaudes prasības ir līdzvērtīgas Regulā (EEK) Nr. 2092/91 noteiktajām prasībām. (4) Tomēr pārbaudes rezultātā arī atklājās, ka Čehijas Republikas noteikumi attiecībā uz produktiem, uz kuriem ir vai kuriem paredzēts pievienot norādes par pārveidi, nav līdzvērtīgi Regulā (EEK) Nr. 2092/91 paredzētajiem noteikumiem attiecībā uz produktiem, kas satur vairāk nekā vienu lauksaimnieciskas izcelsmes sastāvdaļu. Līdz ar to šī regula neattiecas uz šiem produktiem. (5) Šajā regulā paredzētie pasākumi ir saskaņā ar atzinumu, ko sniegusi Regulas (EEK) Nr. 2092/91 14. pantā minētā komiteja, IR PIEŅĒMUSI ŠO REGULU. 1. pants Regulas (EEK) Nr. 94/92 pielikuma daļu, kas attiecas uz Čehijas Republiku, ar šo aizstāj ar tekstu šīs regulas pielikumā. 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Regula uzliek saistības kopumā un ir tieši piemērojama visās dalībvalstīs. Briselē, 2001. gada 27. decembrī Komisijas vārdā — Komisijas loceklis Franz Fischler [1] OV L 198, 22.7.1991., 1. lpp. [2] OV L 337, 20.12.2001., 9. lpp. [3] OV L 11, 17.1.1992., 14. lpp. [4] OV L 52, 22.2.2001., 14. lpp. -------------------------------------------------- PIELIKUMS "ČEHIJAS REPUBLIKA 1. Produktu kategorijas: a) nepārstrādāti lauksaimniecības augu produkti, mājdzīvnieki un nepārstrādāti lopkopības produkti Regulas (EEK) Nr. 2092/91 1. panta 1. punkta a) apakšpunkta nozīmē, izņemot: - augu produktus, uz kuriem ir norādes vai kuriem paredzēts pievienot norādes par pārveidi un kuri satur vairāk par vienu lauksaimnieciskas izcelsmes sastāvdaļu, - mājdzīvniekus un lopkopības produktus, uz kuriem ir norādes vai kuriem ir paredzēts pievienot norādes, kas attiecas uz pārveidi, - akvakultūras produktus; b) pārstrādāti augu un lopkopības produkti, kas paredzēti cilvēku uzturam Regulas (EEK) Nr. 2092/91 1. panta 1. punkta b) apakšpunkta nozīmē, izņemot: - augu produktus, uz kuriem ir norādes vai kuriem paredzēts pievienot norādes par pārveidi un kuri satur vairāk par vienu lauksaimnieciskas izcelsmes sastāvdaļu, - lopkopības produktus, uz kuriem ir norādes vai kuriem ir paredzēts pievienot norādes, kas attiecas uz pārveidi, - produktus, kas satur akvakultūras produktus. 2. Izcelsme: 1.a kategorijas produkti un bioloģiski audzētas 1.b kategorijas produktu sastāvdaļas, kas ir ražotas Čehijas Republikā. 3. Kontrole organizācija: "KEZ o.p.s." 4. Sertifikātu izsniegšanas iestādes: "KEZ o.p.s." un "Struktūrpolitikas un lauku attīstības departaments". 5. Iekļaušanas ilgums: 30.6.2003." --------------------------------------------------